CELEX ID: 32010R1213
Publication Date: 2010-12-16

Document:
KOMISIJOS REGLAMENTAS (ES) Nr. 1213/2010
2010 m. gruodžio 16 d.
kuriuo nustatomos bendrosios nacionalinių elektroninių kelių transporto įmonių registrų sujungimo taisyklės
(Tekstas svarbus EEE)
EUROPOS KOMISIJA,
atsižvelgdama į Sutartį dėl Europos Sąjungos veikimo,
atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1071/2009, nustatantį bendrąsias profesinės vežimo kelių transportu veiklos sąlygų taisykles ir panaikinantį Tarybos direktyvą 96/26/EB (1), ypač į jo 16 straipsnį,
kadangi:
(1)
Kad palengvintų nacionalinių elektroninių registrų sujungimą, kaip reikalaujama Reglamento (EB) Nr. 1071/2009 16 straipsnio 5 dalyje, Komisija pagal Reglamento (EB) Nr. 1071/2009 16 straipsnio 6 dalį turėtų priimti šio sujungimo bendrąsias taisykles.
(2)
Pagal Reglamentą (EB) Nr. 1071/2009 tvarkant asmens duomenis, visų pirma taikomos 1995 m. spalio 24 d. Europos Parlamento ir Tarybos direktyvos 95/46/EB dėl asmenų apsaugos tvarkant asmens duomenis ir dėl laisvo tokių duomenų judėjimo (2) nuostatos dėl asmens duomenų apsaugos. Kad užkirstų kelią netinkamam asmens duomenų naudojimui, valstybės narės visų pirma turėtų įgyvendinti tinkamas saugumo priemones.
(3)
Pagal Reglamentą (EB) Nr. 1071/2009 tvarkant asmens duomenis, prireikus taikomos 2000 m. gruodžio 18 d. Europos Parlamento ir Tarybos reglamento (EB) Nr. 45/2001 dėl asmenų apsaugos Bendrijos institucijoms ir įstaigoms tvarkant asmens duomenis ir laisvo tokių duomenų judėjimo (3) nuostatos dėl asmens duomenų apsaugos.
(4)
Šiame reglamente numatytos priemonės atitinka Tarybos reglamento (EEB) Nr. 3821/85 (4) 18 straipsnio 1 dalimi įsteigto komiteto nuomonę,
PRIĖMĖ ŠĮ REGLAMENTĄ:
1 straipsnis
Bendrosios nacionalinių elektroninių registrų sujungimo taisyklės nustatomos šio reglamento priede.
2 straipsnis
Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
Jis taikomas nuo 2012 m. gruodžio 31 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje 2010 m. gruodžio 16 d.

EuroVoc Classification:
Level 1: 100142
100150
100154
Level 2: 100221
100169
100239
100223
Level 3: 4539
4488
4361
2166
All Descriptors: 206
3011
4533
5334